CELEX: 41982D0221
Language: el
Date: 1982-04-16 00:00:00
Title: 82/221/EKAX: Απόφαση των αντιπροσώπων των κυβερνήσεων των κρατών μελών της Ευρωπαϊκής Κοινότητος Άνθρακος και Χάλυβος συνελθόντων στα πλαίσια του Συμβουλίου της 16ης Απριλίου 1982 περί αναστολής των εισαγωγών όλων των προϊόντων καταγωγής Αργεντινής

Avis juridique important

|

41982D0221

82/221/EKAX: Απόφαση των αντιπροσώπων των κυβερνήσεων των κρατών μελών της Ευρωπαϊκής Κοινότητος Άνθρακος και Χάλυβος συνελθόντων στα πλαίσια του Συμβουλίου της 16ης Απριλίου 1982 περί αναστολής των εισαγωγών όλων των προϊόντων καταγωγής Αργεντινής  

Επίσημη Εφημερίδα αριθ. L 102 της 16/04/1982 σ. 0003 - 0003

***** ΑΠΟΦΑΣΗ  ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΟΣ ΑΝΘΡΑΚΟΣ ΚΑΙ ΧΑΛΥΒΟΣ ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ  της 16ης Απριλίου 1982  περί αναστολής των εισαγωγών όλων των προϊόντων καταγωγής Αργεντινής  (82/221/ΕΚΑΧ)  ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΟΣ ΑΝΘΡΑΚΟΣ ΚΑΙ ΧΑΛΥΒΟΣ ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,  σε συμφωνία με την Επιτροπή,  ΑΠΟΦΑΣΙΖΟΥΝ:  Άρθρο 1  Αναστέλλονται οι εισαγωγές προς θέση σε ελεύθερη κυκλοφορία σε Κράτος μέλος της Κοινότητος όλων των προϊόντων καταγωγής Αργεντινής που καλύπτονται από την συνθήκη ΕΚΑΧ.  Άρθρο 2  1. Η παρούσα απόφαση δεν αντιτίθεται στη θέση σε ελεύθερη κυκλοφορία των προϊόντων καταγωγής Αργεντινής:  - τα οποία συνοδεύονται από τίτλους εισαγωγής που έχουν εκδοθεί πριν από την ημερομηνία ενάρξεως ισχύος της και που αναφέρουν την Αργεντινή ως χώρα καταγωγής, ή  - τα οποία πρόκειται να εισαχθούν κατ' εκτέλεση συμβάσεων που έχουν συναφθεί πριν από την ημερομηνία αυτή, ή  - τα οποία έχουν ήδη αρχίσει να μεταφέρονται προς την Κοινότητα κατά την ημερομηνία αυτή.  2. Η παράγραφος 1 δεν εφαρμόζεται στις εισαγωγές στο Ηνωμένο Βασίλειο των προϊόντων που καλύπτονται από την παρούσα απόφαση και που αποτέλεσαν το αντικείμενο των μέτρων του Ηνωμένου Βασιλείου με ισχύ από τις 7 Απριλίου.  Άρθρο 3  Η παρούσα απόφαση αρχίζει να ισχύει την ημέρα της δημοσιεύσεώς της στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 17 Μαΐου 1982.  Πριν από την ημερομηνία αυτή, θα εξεταστεί η σκοπιμότητα παρατάσεως, τροποποιήσεως καί, ενδεχομένως, καταργήσεως της παρούσας αποφάσεως.  Έγινε στις Βρυξέλλες, στις 16 Απριλίου 1982.  Ο Πρόεδρος  L. TINDEMANS